Иван М. Максимовић
Иван М. Максимовић (Београд, 21. април 1924 — Београд, 8. јануар 2007) био је српски академик и правник.

Биографија 
Основну школу и гимназију је похађао у Београду. Из гимназије је избачен за вријеме рата због чланства у СКОЈ-у.

После завршетка студија на Правном факултету у Београду 1949. године, постао је асистент на катедри економских наука Економског факултета 1950. године. Докторирао је 1957. године на Правном факултету са темом „Економска теорија социјализма у грађанској економској науци”.

Више је пута боравио на специјализацији и научном усавршавању у иностранству као асистент, доцент и вандредни професор и то у Торину 1954, гдје је дипломирао на курсу Института за европске студије, на Правном факултету у Паризу је слушао предавања на постдипломским студијама 1955, током 1958, 1962. и 1968. године је слушао предавања и радио на Лонднојско школи економије и политичких наука на Лондонском универзитету. Школску 1961/62. је провео у Сједињеним Државама као стипендиста Фордове фондације на специјализацији из области упоредних социјалистичких економских система и посткласичне економске теорије о социјализма на универзитетима Колумбија, Хардвард и Калифорнија.

Максимовић је био генерални секретар и потпредсједник Савеза еономиста Југославије, предсједник Савеза економиста Србије. Вршио је функцију помоћника директора Института друштвених наука у Београду и управника Института економских ИДН.

Дописни члан Српске академије наука и уметности је постао 16. новембра 1978, а редовни члан 12. децембра 1985. године. Вршио је функцију секретара Одељења друштвених наука САНУ у периоду од 1989. до 1993. године.

За свој научни и јавни рад Иван Максимовић је одликован Орденом заслуга за народ 1948. године и Орденом рада са златним венцем 1972. године. Награђен је и повељом Захвалница за допринос научном, педагошком и организационом раду на Правом факултету у Београд 1995. године.

Правни факултет у Београд је објавио у част његовог пензионисања двоброј 5/6 Анала Правног факултета за 1991. годину.

Меморандум САНУ 

Иван Максимовић је био члан комисије која састављала Меморандум САНУ, коју је поред њега чинило још 15 академика.

Референце

Литература 
 
 Званична биографија са сајта САНУ

Рођени 1924.
Правници из Београда
Умрли 2007.
Академици САНУ